Virallinen lehti nro C 175 , 21/06/1999 s. 0256



B4-0239 ja 0289/99 Päätöslauselma Valko-Venäjän tilanteesta Euroopan parlamentti, joka - ottaa huomioon aikaisemmat päätöslauselmansa Valko-Venäjän tilanteesta, A. ottaa huomioon, että vuonna 1996 presidentti Aljaksandr Lukashenka hajotti Valko-Venäjän vuonna 1994 luodut demokraattiset rakenteet kiistanalaisen kansanäänestyksen jälkeen, jota monet läntiset maat pitivät tuolloin laittomana, B. ottaa huomioon, että presidentti Lukashenka muutti tämän jälkeen perustuslakia, hajotti laillisen parlamentin ja pidensi vuoteen 2001 saakka presidenttikauttaan, jonka oli vuoden 1994 perustuslain mukaan määrä päättyä 20. heinäkuuta 1999, C. ottaa huomioon, että Valko-Venäjän oppositio, länsimaat sekä kansainväliset organisaatiot eivät ole tunnustaneet uutta perustuslakia, D. panee merkille, että Valko-Venäjän oppositiojohtajat ovat suunnitelleet Valko-Venäjän presidentinvaaleja pidettäviksi 16. toukokuuta 1999, mikä on saanut viranomaiset pidättämään ja asettamaan syytteeseen 17 keskusvaalilautakunnan jäsentä ja varoittamaan valkovenäläisiä sanomalehtiä julkaisemasta opposition suunnittelemia vaaleja koskevaa materiaalia, E. pahoittelee sitä, että ihmisoikeustilanne Valko-Venäjällä on huonontunut jatkuvasti presidentti Lukashenkan aikana niin, että maasta on tullut yksi maailman pahimmista ihmisoikeuksien loukkaajista, F. panee merkille Euroopan turvallisuus- ja yhteistyöjärjestön pyrkimyksen palauttaa maan demokraattiset rakenteet sekä sen äskettäisen tarjouksen toimia välittäjänä tämänhetkisessä presidentin ja opposition välisessä kiistassa, G. panee merkille sen, että oppositiopoliitikoilta on evätty pääsy valtion valvomaan lehdistöön, radioon ja televisioon, mikä estää avoimen julkisen keskustelun ja tekee mahdottomaksi todella vapaiden ja oikeudenmukaisten vaalien järjestämisen; ottaa huomioon sen, että kaikki demokraattiset puolueet ovat siksi kehottaneet boikotoimaan viranomaisten toukokuulle 1999 suunnittelemia kunnallisvaaleja, H. katsoo, että viranomaiset ovat toistuvasti ahdistelleet toimittajia ja että maassa ei ole demokraattista tiedostusvälineitä koskevaa lakia eikä lehdistönvapautta, I. muistuttaa rauhanomaisten julkisten mielenosoitusten järjestäjien ja osanottajien toistuvista pidätyksistä, vangittuna pitämisestä sekä sakottamisesta; 1. Kehottaa presidentti Lukashenkaa ja Valko-Venäjän hallitusta palauttamaan demokratian ja takaamaan ihmisoikeuksien kunnioittamisen Valko-Venäjällä sekä erityisesti tiedotusvälineiden vapauden; 2. Kehottaa samoin järjestämään vapaat ja oikeudenmukaiset presidentinvaalit ennen presidentti Lukashenkan kauden päättymistä; pyytää järjestämään vaalit Euroopan turvallisuus- ja yhteistyöjärjestön normien mukaisesti EU:n ja Euroopan turvallisuus- ja yhteistyöjärjestön toimiessa niiden tarkkailijoina; 3. Kehottaa presidentti Lukashenkaa lopettamaan oppositiovoimien leimaamisen rikollisiksi sekä niiden toiminnan häiritsemisen niiden valmistellessa lainmukaista presidentinvaalikampanjaa; 4. Kehottaa presidentti Lukashenkaa ja Valko-Venäjän hallitusta takaamaan kaikkien oppositiopoliitikkojen välittömän ja esteettömän pääsyn valtion lehtiin, radioon ja televisioon; 5. Panee merkille, että demokraattinen oppositio boikotoi kunnallisvaaleja, mikä mitätöisi niiden tuloksen; 6. Antaa täyden tukensa Euroopan turvallisuus- ja yhteistyöjärjestön yritykselle saada aikaan vuoropuhelua presidentin ja opposition välillä kiistojen pahenemisen estämiseksi; 7. Kehottaa presidentti Lukashenkaa ja Valko-Venäjän hallitusta takaamaan Valko-Venäjän kansalaisille oikeuden rauhanomaisiin julkisiin mielenosoituksiin ja kehottaa niitä lopettamaan mielenosoitusten järjestäjien ja osanottajien mielivaltaiset pidätykset; 8. Kehottaa puhemiestään välittämään tämän päätöslauselman neuvostolle, komissiolle, Euroopan turvallisuus- ja yhteistyöjärjestölle sekä Valko-Venäjän presidentille, hallitukselle ja parlamentille.